Opsada Lillea (1792)
Opsada Lillea se dogodila za vrijeme Rata Prve koalicije, između 25. septembra i 8. oktobra 1792. kada je francuski grad Lille pokušala zauzeti austrijska vojska pod komandom vojvode Alberta od Teschena. Vojvoda Albert, koji je bio zapovijedao austrijskim trupama u tada austrijskoj Belgiji je prešao francusku granicu i pokušao zauzeti grad nastojeći iskoristiti to što je glavnina francuskih snaga, odnosno Sjeverna armija, povučena na jug kako bi se suprotstavila pruskoj ofenzivi na Pariz pod vodstvom vojvode od Brunswicka. Čim su austrijske snage izbile pred grad, ispostavilo se kako je Lille, poznat kao jedna od najbolje dizajniranih i održavanih tvrđava u tadašnjoj Evropi, prejak da bi ga se zauzelo na juriš, kao i da Teschen ne raspolaže s dovoljno trupa čak ni da bi ga mogao u potpunosti opkoliti, tako da su za sve vrijeme opsade Francuzima stizale ne samo namirnice, nego i pojačanja, uglavnom sastavljena od dobrovoljaca motiviranih idealima Francuske revolucije. Teschen je stoga otpor branilaca pokušao slomiti nesmiljenim bombadiranjem, uslijed koga je srušeno oko 25% kuća u gradu. Branioci su, međutim, nastavili pružati otpor i njihove snage su se nastavile rasti, stekavši uvjerljivu nadmoć nad Austrijancima. Doznavši za Brunswickov poraz kod Valmyja, i shvativši da će se Sjeverna armija vratiti na svoje položaje, vojvoda od Teschena je naredio povlačenje. U znak sjećanja na uspješnu obranu, građani Lillea su 1845. podigli spomenik danas poznat kao Kolona boginje.

Izvori

Literatura
 
 
 
 
 

1792
Opsade